title: Regulamentul de punere în aplicare (UE) 2018/1659 al Comisiei din 7 noiembrie 2018 de modificare a Regulamentului de punere în aplicare (UE) nr. 844/2012 cu privire la criteriile științifice pentru determinarea proprietăților care perturbă sistemul endocrin introduse prin Regulamentul (UE) 2018/605 (Text cu relevanță pentru SEE.)

text:
                  8.11.2018

                  RO

                  Jurnalul Oficial al Uniunii Europene

                  L 278/3

         REGULAMENTUL DE PUNERE ÎN APLICARE (UE) 2018/1659 AL COMISIEI
         din 7 noiembrie 2018
         de modificare a Regulamentului de punere în aplicare (UE) nr. 844/2012 cu privire la criteriile științifice pentru determinarea proprietăților care perturbă sistemul endocrin introduse prin Regulamentul (UE) 2018/605
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 19,
         întrucât:

                     (1)

                     Regulamentul de punere în aplicare (UE) nr. 844/2012 al Comisiei (2) stabilește dispozițiile pentru punerea în aplicare a procedurii de reînnoire pentru substanțele active, astfel cum se prevede în Regulamentul (CE) nr. 1107/2009.

                     (2)

                     Regulamentul (UE) 2018/605 al Comisiei (3) a introdus noi criterii științifice pentru determinarea proprietăților care perturbă sistemul endocrin, care reflectă nivelul actual al cunoștințelor științifice și tehnice. Aceste criterii se aplică începând cu 10 noiembrie 2018 cererilor pentru reînnoirea aprobării substanțelor active în conformitate cu Regulamentul (CE) nr. 1107/2009, inclusiv cererilor în curs.

                     (3)

                     Cererile pentru reînnoirea aprobării unei substanțe active care sunt prezentate înainte de 10 noiembrie 2018 și pentru care, la data respectivă, comitetul menționat la articolul 79 alineatul (1) din Regulamentul (CE) nr. 1107/2009 nu a votat un proiect de regulament privind reînnoirea sau respingerea reînnoirii aprobării substanței active respective ar trebui considerate ca fiind cereri în curs.

                     (4)

                     Pentru aceste cereri în curs, este posibil ca informațiile prezentate de solicitant să nu permită finalizarea evaluării din perspectiva îndeplinirii sau neîndeplinirii criteriilor științifice pentru determinarea proprietăților care perturbă sistemul endocrin prevăzute la punctul 3.6.5 și la punctul 3.8.2 din anexa II la Regulamentul (CE) nr. 1107/2009 și nici să concluzioneze dacă criteriile de aprobare prevăzute la punctele respective sunt îndeplinite sau nu. Prin urmare, Autoritatea Europeană pentru Siguranța Alimentară (denumită în continuare „autoritatea”) ar trebui să poată solicita informații suplimentare din partea solicitantului pentru stabili dacă sunt îndeplinite sau nu criteriile de aprobare prevăzute la punctele respective. Aceste informații suplimentare ar trebui transmise într-o perioadă de timp stabilită de către autoritate, care ar trebui să fie cât mai scurtă posibil, pentru a evita întârzieri nejustificate în procedura de reînnoire care ar trebui să se bazeze pe tipul de informații transmise.

                     (5)

                     În termenul acordat pentru a furniza informațiile suplimentare, solicitanții ar trebui, de asemenea, să poată solicita o derogare în temeiul articolului 4 alineatul (7) din Regulamentul (CE) nr. 1107/2009.

                     (6)

                     În cazul în care, pe baza informațiilor deja disponibile, autoritatea a putut să concluzioneze că substanța îndeplinește criteriile științifice pentru determinarea proprietăților care perturbă sistemul endocrin, solicitanții ar trebui să fie în măsură să prezinte informații suplimentare cu privire la criteriile de aprobare prevăzute la punctul 3.6.5 și la punctul 3.8.2 din anexa II la Regulamentul (CE) nr. 1107/2009 și/sau să poată furniza documente justificative care să ateste îndeplinirea condițiilor de aplicare a derogării prevăzute la articolul 4 alineatul (7) din regulamentul respectiv.

                     (7)

                     În cazul în care autoritatea cere informații suplimentare de acest tip din partea solicitantului, perioada prevăzută pentru pregătirea concluziei de către autoritate ar trebui să fie prelungită pentru ca informațiile respective să fie luate în considerare.

                     (8)

                     Atunci când solicită informații suplimentare din partea solicitantului, autoritatea ar trebui să aibă în vedere că testarea pe animale trebuie să fie redusă la minimum și că testele pe animale vertebrate trebuie să fie efectuate numai în ultimă instanță, în conformitate cu articolul 62 din Regulamentul (CE) nr. 1107/2009.

                     (9)

                     Având în vedere faptul că criteriile științifice pentru determinarea proprietăților care perturbă sistemul endocrin introduse prin Regulamentul (UE) 2018/605 se aplică de la 10 noiembrie 2018, prezentul regulament ar trebui să intre în vigoare cât mai curând posibil și să se aplice de la 10 noiembrie 2018.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Regulamentul de punere în aplicare (UE) nr. 844/2012 se modifică după cum urmează:

                        1.

                        După articolul 11, se introduce următorul articol:

                           „Articolul 11a
                           În scopul evaluării criteriilor de aprobare prevăzute la punctul 3.6.5 și la punctul 3.8.2 din anexa II la Regulamentul (CE) nr. 1107/2009, astfel cum a fost modificat prin Regulamentul (UE) 2018/605 al Comisiei (*1), pentru cererile prezentate în 200conformitate cu articolul 1 înainte de 10 noiembrie 2018, pentru care proiectul de raport de evaluare a reînnoirii nu a fost prezentat până la data respectivă, în cazul în care informațiile disponibile în dosarele suplimentare nu sunt suficiente pentru a permite statului membru raportor să finalizeze evaluarea cu privire la îndeplinirea criteriilor de aprobare și, după caz, dacă aplicarea articolului 4 alineatul (7) este justificată, statul membru raportor precizează în proiectul de raport de evaluare a reînnoirii, în mod detaliat, informațiile suplimentare necesare pentru a efectua evaluarea respectivă.

                           (*1)  Regulamentul (UE) 2018/605 al Comisiei din 19 aprilie 2018 de modificare a anexei II la Regulamentul (CE) nr. 1107/2009 prin stabilirea unor criterii științifice pentru determinarea proprietăților care perturbă sistemul endocrin (JO L 101, 20.4.2018, p. 33).”"

                        2.

                        După articolul 13 alineatul (3), se inserează următorul alineat:

                           „(3a)   În scopul evaluării criteriilor de aprobare prevăzute la punctul 3.6.5 și la punctul 3.8.2 din anexa II la Regulamentul (CE) nr. 1107/2009, astfel cum a fost modificat prin Regulamentul (UE) 2018/605, pentru cererile prezentate în conformitate cu articolul 1 înainte de 10 noiembrie 2018, pentru care a fost prezentat proiectul de raport de evaluare a reînnoirii, însă concluzia autorității nu este încă adoptată până la data respectivă, în cazul în care informațiile disponibile în dosar nu sunt suficiente pentru a permite autorității să ajungă la o concluzie cu privire la îndeplinirea criteriilor de aprobare, autoritatea, în consultare cu statele membre, cere solicitantului informațiile suplimentare care trebuie prezentate statului membru raportor, celorlalte state membre, Comisiei și autorității sub forma unui dosar suplimentar actualizat care conține aceste informații suplimentare. Autoritatea, în consultare cu statul membru raportor și cu solicitantul, va stabili un termen pentru prezentarea informațiilor respective. Acest termen este de cel puțin trei luni, nu depășește 30 de luni și este justificat în legătură cu tipul de informații care trebuie prezentate.
                           În cursul acestui termen stabilit de către autoritate, solicitantul poate, de asemenea, prezenta, unde este cazul, documente justificative care să ateste îndeplinirea condițiilor de aplicare a derogării prevăzute la articolul 4 alineatul (7) din Regulamentul (CE) nr. 1107/2009.
                           În cazul în care autoritatea, în consultare cu statele membre, este în măsură să concluzioneze, fără a solicita informații suplimentare, că sunt îndeplinite criteriile științifice pentru determinarea proprietăților care provoacă perturbări ale sistemului endocrin prevăzute la punctul 3.6.5 și/sau punctul 3.8.2 din anexa II la Regulamentul (CE) nr. 1107/2009, ea informează solicitantul cu privire la acest lucru. În termen de trei luni de la data la care a fost informat de către autoritate, solicitantul poate transmite statului membru raportor, celorlalte state membre, Comisiei și autorității informații suplimentare pentru abordarea criteriilor de aprobare prevăzute la punctul 3.6.5 și/sau punctul 3.8.2 din anexa II la Regulamentul (CE) nr. 1107/2009 și/sau documente justificative care să ateste că sunt îndeplinite condițiile de aplicare a derogării prevăzute la articolul 4 alineatul (7) din regulamentul respectiv.
                           În situațiile în care se aplică primul și al treilea paragraf, termenul menționat la alineatul (1) se prelungește cu termenul stabilit pentru prezentarea informațiilor suplimentare.
                           În cazul în care, în conformitate cu primul, al doilea sau al treilea paragraf, nu sunt prezentate informațiile suplimentare în termenul stabilit pentru prezentarea acestora, autoritatea informează neîntârziat solicitantul, statul membru raportor, Comisia și celelalte state membre și finalizează evaluarea pe baza informațiilor disponibile.
                           În cazul în care, în conformitate cu primul, al doilea sau al treilea paragraf, informațiile suplimentare sunt prezentate în termenul stabilit pentru prezentarea acestora, statul membru raportor, în termen de 90 de zile de la data primirii informațiilor suplimentare, evaluează informațiile primite și să transmită această evaluare autorității sub forma unui proiect revizuit de raport de evaluare a reînnoirii. Autoritatea organizează o consultare cu toate statele membre și cu solicitantul cu privire la proiectul revizuit de raport de evaluare a reînnoirii, în conformitate cu articolul 12. În termen de 120 de zile de la data primirii proiectului de raport revizuit de evaluare a reînnoirii, autoritatea adoptă concluzia menționată la alineatul (1), pe baza orientărilor pentru identificarea perturbatorilor endocrini aplicabile la data depunerii dosarului suplimentar actualizat menționat la primul paragraf.”;

                        3.

                        Articolul 13 alineatul (5) se înlocuiește cu următorul text:

                           „(5)   Informațiile transmise de solicitant fără să fi fost cerute sau prezentate după expirarea termenului stabilit pentru transmiterea acestora în conformitate cu alineatul (3) primul paragraf sau în conformitate cu alineatul (3a) primul sau al treilea paragraf nu sunt luate în considerare, cu excepția cazului în care acestea sunt transmise în conformitate cu articolul 56 din Regulamentul (CE) nr. 1107/2009.”

                        4.

                        După articolul 14 alineatul (1), se adaugă următorul alineat:

                           „(1a)   În scopul evaluării criteriilor de aprobare prevăzute la punctul 3.6.5 și la punctul 3.8.2 din anexa II la Regulamentul (CE) nr. 1107/2009, astfel cum a fost modificat prin Regulamentul (UE) 2018/605, în legătură cu cererile pentru care concluzia autorității este adoptată înainte de 10 noiembrie 2018 și în cazul în care comitetul menționat la articolul 79 alineatul (1) din Regulamentul (CE) nr. 1107/2009 nu a votat încă un proiect de regulament privind reînnoirea sau refuzul reînnoirii acestei substanțe active până la data respectivă, Comisia poate considera că sunt necesare informații suplimentare pentru a determina dacă sunt îndeplinite aceste criterii de aprobare. În astfel de cazuri, Comisia solicită autorității să reevalueze informațiile disponibile într-un interval de timp rezonabil și informează solicitantul cu privire la cererea respectivă.
                           La cererea Comisiei, în conformitate cu primul paragraf, autoritatea poate, în consultare cu statul membru raportor, să decidă dacă sunt necesare informații suplimentare și să ceară solicitantului să prezinte aceste informații statului membru raportor, celorlalte state membre, Comisiei și autorității, sub forma unui dosar suplimentar actualizat care include informațiile suplimentare respective. Autoritatea, în consultare cu statul membru raportor și cu solicitantul, va stabili un termen pentru depunerea acestor informații. Acest termen este să fie de cel puțin trei luni, nu depășește 30 de luni și este justificat în raport cu tipul de informații care trebuie prezentate.
                           În cursul acestui termen stabilit de către autoritate, solicitantul poate, de asemenea, prezenta, unde este cazul, documente justificative care să ateste îndeplinirea condițiilor de aplicare a derogării prevăzute la articolul 4 alineatul (7) din Regulamentul (CE) nr. 1107/2009.
                           În cazul în care autoritatea, în consultare cu statele membre, este în măsură să concluzioneze, fără a solicita informații suplimentare, că sunt îndeplinite criteriile științifice pentru determinarea proprietăților care provoacă perturbări ale sistemului endocrin prevăzute la punctul 3.6.5 și/sau la punctul 3.8.2 din anexa II la Regulamentul (CE) nr. 1107/2009, ea îl informează pe solicitant cu privire la acest lucru. În termen de trei luni de la data la care a fost informată de către autoritate, solicitantul poate transmite statului membru raportor, celorlalte state membre, Comisiei și autorității informații suplimentare pentru abordarea criteriilor de aprobare prevăzute la punctul 3.6.5 și/sau la punctul 3.8.2 din anexa II la Regulamentul (CE) nr. 1107/2009 și/sau documente justificative care să ateste că sunt îndeplinite condițiile de aplicare a derogării prevăzute la articolul 4 alineatul (7) din regulamentul respectiv.
                           În termen de 90 de zile de la data primirii informațiilor suplimentare, statul membru raportor evaluează informațiile primite și transmite autorității această evaluare sub forma unui proiect revizuit de raport de evaluare a reînnoirii. Autoritatea organizează o consultare cu toate statele membre și cu solicitantul cu privire la raportul de evaluare a reînnoirii revizuit, în conformitate cu articolul 12.
                           În termen de 120 de zile de la data primirii proiectului de raport de evaluare a reînnoirii revizuit, autoritatea adoptă un addendum la concluzia menționată la alineatul (1), pe baza orientărilor pentru identificarea perturbatorilor endocrini aplicabile la data depunerii dosarului suplimentar actualizat menționat la al doilea paragraf.
                           În cazurile în care, în conformitate cu al doilea, al treilea sau al patrulea paragraf, nu sunt prezentate informații suplimentare în termenul stabilit pentru comunicarea acestora, autoritatea informează neîntârziat solicitantul, statul membru raportor, statul membru coraportor, Comisia și celelalte state membre și finalizează evaluarea pe baza informațiilor disponibile în termen de 30 de zile de la expirarea perioadei menționate la al doilea sau la al patrulea paragraf.
                           Informațiile transmise de solicitant fără să fi fost cerute sau furnizate după expirarea termenului stabilit pentru prezentarea acestora în conformitate cu al doilea sau al patrulea paragraf din prezentul articol nu se iau în considerare, cu excepția cazului în care acestea sunt prezentate în conformitate cu articolul 56 din Regulamentul (CE) nr. 1107/2009.”

            Articolul 2
            Dispozițiile din Regulamentul (UE) nr. 844/2012 introduse prin articolul 1 din prezentul regulament se aplică în plus față de celelalte dispoziții din Regulamentul (UE) nr. 844/2012.

            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Acesta se aplică de la 10 noiembrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (3)  Regulamentul (UE) 2018/605 al Comisiei din 19 aprilie 2018 de modificare a anexei II la Regulamentul (CE) nr. 1107/2009 prin stabilirea unor criterii științifice pentru determinarea proprietăților care perturbă sistemul endocrin (JO L 101, 20.4.2018, p. 33).


title: Regulamentul de punere în aplicare (UE) 2018/1708 al Comisiei din 13 noiembrie 2018 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Însurăței” (DOP)

text:
                  14.11.2018

                  RO

                  Jurnalul Oficial al Uniunii Europene

                  L 286/1

         REGULAMENTUL DE PUNERE ÎN APLICARE (UE) 2018/1708 AL COMISIEI
         din 13 noiembrie 2018
         de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Însurăței” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:

                     (1)

                     În conformitate cu articolul 97 alineatul (2) și alineatul (3) din Regulamentul (UE) nr. 1308/2013, Comisia a examinat cererea de înregistrare a denumirii „Însurăței”, depusă de România și a publicat-o în Jurnalul Oficial al Uniunii Europene (2).

                     (2)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (3)

                     În conformitate cu articolul 99 din Regulamentul (UE) nr. 1308/2013, denumirea „Însurăței” ar trebui protejată și înregistrată în registrul menționat la articolul 104 din respectivul regulament.

                     (4)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se protejează denumirea „Însurăței” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 671.

            (2)  JO C 144, 25.4.2018, p. 2.


title: Regulamentul de punere în aplicare (UE) 2018/1709 al Comisiei din 13 noiembrie 2018 de specificare a caracteristicilor tehnice ale modulului ad-hoc pentru 2020 privind accidentele de muncă și alte probleme de sănătate legate de muncă în ceea ce privește ancheta prin sondaj asupra forței de muncă în conformitate cu Regulamentul (CE) nr. 577/98 al Consiliului (Text cu relevanță pentru SEE.)

text:
                  14.11.2018

                  RO

                  Jurnalul Oficial al Uniunii Europene

                  L 286/3

         REGULAMENTUL DE PUNERE ÎN APLICARE (UE) 2018/1709 AL COMISIEI
         din 13 noiembrie 2018
         de specificare a caracteristicilor tehnice ale modulului ad-hoc pentru 2020 privind accidentele de muncă și alte probleme de sănătate legate de muncă în ceea ce privește ancheta prin sondaj asupra forței de muncă în conformitate cu Regulamentul (CE) nr. 577/98 al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), în special articolul 7a alineatul (5),
         întrucât:

                     (1)

                     Astfel cum se subliniază în comunicarea Comisiei referitoare la un cadru strategic al UE privind sănătatea și siguranța la locul de muncă 2014-2020 (2), este necesar să se amelioreze calitatea colectării datelor statistice cu privire la accidentele de muncă și bolile profesionale, expunerile profesionale și deteriorarea stării de sănătate din motive profesionale. O repetare a modulului ad-hoc privind accidentele de muncă și problemele de sănătate legate de muncă, desfășurat în 1999, 2007 și 2013, ar trebui să permită completarea datelor transmise de statele membre în conformitate cu Regulamentul (UE) nr. 349/2011 al Comisiei (3). Mai mult, o repetare a acestui modul ar trebui să ofere informații cu privire la expunerea profesională la factori de risc pentru sănătatea fizică și bunăstarea mintală.

                     (2)

                     Regulamentul delegat (UE) 2016/1851 al Comisiei (4) precizează și descrie domeniile de informații specializate („submodule”) care ar trebui incluse în modulul ad-hoc pentru 2020 privind accidentele de muncă și alte probleme de sănătate legate de muncă.

                     (3)

                     Comisia ar trebui să specifice caracteristicile tehnice, filtrele, codurile și termenul de transmitere a datelor din cadrul modulului ad-hoc privind accidentele de muncă și alte probleme de sănătate legate de muncă.

                     (4)

                     Măsurile prevăzute în prezentul regulament sunt conforme cu avizul Comitetului Sistemului Statistic European,

               ADOPTĂ PREZENTUL REGULAMENT:

            Articolul 1
            Caracteristicile tehnice ale modulului ad-hoc pentru 2020 privind accidentele de muncă și alte probleme de sănătate legate de muncă, filtrele și codurile care trebuie utilizate și termenul până la care trebuie transmise rezultatele către Comisie sunt prevăzute în anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 77, 14.3.1998, p. 3.

            (2)  COM(2014) 332 final din 6 iunie 2014.

            (3)  Regulamentul (UE) nr. 349/2011 al Comisiei din 11 aprilie 2011 de punere în aplicare a Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă în ceea ce privește accidentele de muncă (JO L 97, 12.4.2011, p. 3).

            (4)  Regulamentul delegat (UE) 2016/1851 al Comisiei din 14 iunie 2016 de adoptare a programului de module ad hoc, care acoperă anii 2019, 2020 și 2021, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului (JO L 284, 20.10.2016, p. 1).

            ANEXĂ
            Prezenta anexă prevede caracteristicile tehnice, filtrele și codurile care trebuie utilizate în modulul ad-hoc privind accidentele de muncă și alte probleme de sănătate legate de muncă, ce urmează să fie efectuat în 2020. De asemenea, prezenta anexă stabilește termenele pentru transmiterea datelor către Comisie.

               Termenul pentru transmiterea rezultatelor către Comisie: 31 martie 2021.

               Filtrele și codurile care trebuie utilizate pentru transmiterea datelor: conform anexei III la Regulamentul (CE) nr. 377/2008 al Comisiei (1).

               Coloane rezervate pentru factorii de ponderare opționali, de utilizat în cazurile de subeșantionare sau nonrăspuns: coloanele 226-229, care conțin numere întregi, și coloanele 230-231, care conțin zecimale.
            1.   Submodulul „Accidente de muncă”

            Filtru: 15 ≤ VÂRSTA ≤ 74

                        Nume/Coloană

                        Cod

                        Descriere

                        Filtru

                        ACCIDNUM

                           Numărul de accidente de muncă în ultimele 12 luni

                        (WSTATOR = 1,2)

                        211

                           Accidente de muncă soldate cu vătămări corporale care au avut loc în cele 12 luni înainte de săptămâna de referință

                        sau (WSTATOR = 3-5 și EXISTPR = 1

                        0

                        Niciunul

                        și YEARPR și

                        1

                        Unul

                        MONTHPR nu este

                        2

                        Două sau mai multe

                        cu 1 an

                        9

                        Nu se aplică (nu este inclus în filtru)

                        înainte de

                        Blanc

                        Niciun răspuns/Nu știu

                        săptămâna de referință)

                        ACCIDTYP

                           Tipul de accident de muncă

                        ACCIDNUM = 1,2

                        212

                           Indiferent dacă cel mai recent accident de muncă a fost un accident rutier sau nu

                        1

                        Accident rutier

                        2

                        Accident altul decât accident rutier

                        9

                        Nu se aplică (nu este inclus în filtru)

                        Blanc

                        Niciun răspuns/Nu știu

                        ACCIDJOB

                           Locul de muncă legat de accident

                        ACCIDNUM = 1,2

                        213

                           Activitatea susținută la momentul în care s-a produs cel mai recent accident de muncă care a cauzat o vătămare corporală

                        1

                        Principalul loc de muncă actual

                        2

                        Locul de muncă secundar actual

                        3

                        Ultimul loc de muncă (numai pentru persoanele fără loc de muncă)

                        4

                        Alt loc de muncă prezent sau anterior

                        9

                        Nu se aplică (nu este inclus în filtru)

                        Blanc

                        Niciun răspuns/Nu știu

                        ACCIDBRK

                           Durata absenței de la locul de muncă din cauza accidentului de muncă

                        ACCIDNUM = 1,2

                        214-215

                           Numărul de zile calendaristice, fără ziua accidentului, în cele 12 luni înainte de săptămâna de referință în timpul cărora persoana a fost în incapacitate de a lucra din cauza celui mai recent accident de muncă care a cauzat o vătămare corporală

                        00

                        Nu a reluat munca pentru că încă nu s-a restabilit complet după accident, dar speră să o reia ulterior

                        01

                        Se așteaptă să nu mai lucreze niciodată din cauza acestui accident

                        02

                        Mai puțin de o zi sau nicio întrerupere a muncii

                        03

                        Cel puțin o zi și mai puțin de patru zile

                        04

                        Cel puțin patru zile și mai puțin de două săptămâni

                        05

                        Cel puțin două săptămâni și mai puțin de o lună

                        06

                        Cel puțin o lună și mai puțin de trei luni

                        07

                        Cel puțin trei luni și mai puțin de șase luni

                        08

                        Cel puțin șase luni și mai puțin de nouă luni

                        09

                        Între nouă și douăsprezece luni

                        99

                        Nu se aplică (nu este inclus în filtru)

                        Blanc

                        Niciun răspuns/Nu știu

                  2.   Submodulul „Probleme de sănătate legate de muncă”

            Filtru: 15 ≤ VÂRSTA ≤ 74

                        Nume/Coloană

                        Cod

                        Descriere

                        Filtru

                        HPROBNUM

                           Numărul de probleme de sănătate legate de muncă în ultimele 12 luni

                        (WSTATOR = 1,2)
                        sau

                        216

                           Problema (problemele) de sănătate fizică sau mintală suferit(e) de persoana în cauză în cele 12 luni înainte de săptămâna de referință, care a (au) fost cauzată (cauzate) sau agravată (agravate) de muncă, independent de accidentul (accidentele) de muncă înregistrat(e) anterior.

                        (WSTATOR = 3-5 și
                        EXISTPR = 1)

                        0

                        Niciunul

                        1

                        Unul

                        2

                        Două sau mai multe

                        9

                        Nu se aplică (nu este inclus în filtru)

                        Blanc

                        Niciun răspuns/Nu știu

                        HPROBTYP

                           Tipul de problemă de sănătate legată de muncă

                        HPROBNUM = 1,2

                        217-218

                           Tipul celei mai grave probleme de sănătate cauzate sau agravate de muncă

                        00

                        Problemă de natură osoasă, musculară sau articulară care afectează în special gâtul, umerii, brațele sau mâinile

                        01

                        Problemă de natură osoasă, musculară sau articulară care afectează în special șoldurile, genunchii, gambele sau laba piciorului

                        02

                        Problemă de natură osoasă, musculară sau articulară care afectează în special spatele

                        03

                        Problemă de natură respiratorie sau pulmonară

                        04

                        Problemă de natură dermatologică

                        05

                        Problemă de natură auditivă

                        06

                        Stres, depresie sau stare de anxietate

                        07

                        Durere de cap și/sau oboseală vizuală

                        08

                        Boală cardiacă, atac de cord sau alte probleme ale aparatului circulator

                        09

                        Boală infecțioasă (virus, bacterie sau alt tip de infecție)

                        10

                        Problemă a stomacului, a ficatului, a rinichilor sau a aparatului digestiv

                        11

                        Alte tipuri de probleme de sănătate

                        99

                        Nu se aplică (nu este inclus în filtru)

                        Blanc

                        Niciun răspuns/Nu știu

                        HPROBLIM

                           Problema de sănătate care limitează activitățile cotidiene

                        HPROBNUM = 1,2

                        219

                           Problema de sănătate cea mai gravă cauzată sau agravată de muncă limitează capacitatea de efectuare a activităților cotidiene fie la locul de muncă, fie în afara locului de muncă?

                        0

                        Nu

                        1

                        Da, într-o oarecare măsură

                        2

                        Da, considerabil

                        9

                        Nu se aplică (nu este inclus în filtru)

                        Blanc

                        Niciun răspuns/Nu știu

                        HPROBJOB

                           Locul de muncă legat de problema de sănătate

                        HPROBNUM = 1,2

                        220

                           Locul de muncă care a cauzat sau a agravat problema de sănătate cea mai gravă.

                        1

                        Principalul loc de muncă actual

                        2

                        Locul de muncă secundar actual

                        3

                        Ultimul loc de muncă (numai pentru persoanele fără loc de muncă)

                        4

                        Alt loc de muncă prezent sau anterior

                        9

                        Nu se aplică (nu este inclus în filtru)

                        Blanc

                        Niciun răspuns/Nu știu

                        HPROBBRK

                           Durata absenței de la locul de muncă din cauza problemei de sănătate legate de muncă

                        HPROBNUM = 1,2

                        221-222

                           Numărul de zile calendaristice în cele 12 luni înainte de săptămâna de referință în timpul cărora persoana nu a putut lucra din cauza celei mai grave probleme de sănătate cauzate sau agravate de muncă

                        00

                        Nu a reluat munca pentru că încă nu s-a restabilit complet după problema de sănătate, dar speră să o reia ulterior

                        01

                        Se așteaptă să nu mai lucreze niciodată din cauza acestei probleme de sănătate

                        02

                        Mai puțin de o zi sau nicio întrerupere a muncii

                        03

                        Cel puțin o zi și mai puțin de patru zile

                        04

                        Cel puțin patru zile și mai puțin de două săptămâni

                        05

                        Cel puțin două săptămâni și mai puțin de o lună

                        06

                        Cel puțin o lună și mai puțin de trei luni

                        07

                        Cel puțin trei luni și mai puțin de șase luni

                        08

                        Cel puțin șase luni și mai puțin de nouă luni

                        09

                        Între nouă și douăsprezece luni

                        99

                        Nu se aplică (nu este inclus în filtru)

                        Blanc

                        Niciun răspuns/Nu știu

                  3.   Submodulul „Factori de risc pentru sănătatea fizică și/sau bunăstarea mintală”

                        Nume/Coloană

                        Cod

                        Descriere

                        Filtru

                        PHYSRISK

                           Expunerea la factori de risc pentru sănătatea fizică

                        WSTATOR = 1,2

                        223-224

                           Expunerea la locul de muncă la unul dintre următorii factori de risc care pot afecta sănătatea fizică. A se identifica factorul considerat a fi cel mai riscant pentru sănătatea fizică.

                        01

                        Da, în special pozițiile obositoare sau dureroase

                        02

                        Da, în special mișcările repetitive ale mâinii sau brațului

                        03

                        Da, în special manipularea de încărcături grele

                        04

                        Da, în special zgomotul

                        05

                        Da, în special vibrațiile puternice

                        06

                        Da, în special substanțele chimice, praful, vaporii, fumul sau gazele

                        07

                        Da, în special activitățile care implică o puternică concentrare vizuală

                        08

                        Da, în special alunecările, împiedicările și căderile

                        09

                        Da, în special utilizarea de mașini sau unelte manuale (cu excepția vehiculelor)

                        10

                        Da, în special utilizarea de vehicule (în cursul unei activități profesionale, cu excepția drumului spre și de la locul de muncă)

                        11

                        Da, în special un alt factor de risc semnificativ pentru sănătatea fizică

                        00

                        Niciun factor de risc semnificativ pentru sănătatea fizică

                        99

                        Nu se aplică (nu este inclus în filtru)

                        Blanc

                        Niciun răspuns/Nu știu

                        MENTRISK

                           Expunerea la factori de risc pentru bunăstarea mintală

                        WSTATOR = 1,2

                        225

                           Expunerea la locul de muncă la unul dintre următorii factori de risc care pot afecta bunăstarea mintală. A se identifica factorul considerat a fi cel mai riscant pentru bunăstarea mintală.

                        1

                        Da, în special presiunea termenelor sau supraîncărcarea activității

                        2

                        Da, în special violența sau amenințarea cu violența

                        3

                        Da, în special hărțuirea sau comportamentul agresiv

                        4

                        Da, în special comunicarea sau cooperarea deficitară în cadrul organizației

                        5

                        Da, în special lucrul cu clienți, pacienți, elevi dificili etc.

                        6

                        Da, în special insecuritatea locului de muncă

                        7

                        Da, în special lipsa de autonomie sau lipsa de influență asupra ritmului de lucru sau asupra proceselor de lucru

                        8

                        Da, în special un alt factor de risc semnificativ pentru bunăstarea mintală

                        0

                        Niciun factor de risc semnificativ pentru bunăstarea mintală

                        9

                        Nu se aplică (nu este inclus în filtru)

                        Blanc

                        Niciun răspuns/Nu știu

               (1)  Regulamentul (CE) nr. 377/2008 al Comisiei din 25 aprilie 2008 de punere în aplicare a Regulamentului (CE) nr. 577/98 al Consiliului privind organizarea unei anchete prin sondaj asupra forței de muncă din Comunitate, în ceea ce privește codificarea utilizată pentru transmiterea datelor începând cu anul 2009, utilizarea unui subeșantion pentru culegerea datelor referitoare la variabilele structurale și definirea trimestrelor de referință (JO L 114, 26.4.2008, p. 57).


title: Regulamentul de punere în aplicare (UE) 2018/1710 al Comisiei din 13 noiembrie 2018 de adaptare a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului în ceea ce privește anul calendaristic 2018 și de abrogare a Regulamentului de punere în aplicare (UE) 2018/866 al Comisiei

text:
                  14.11.2018

                  RO

                  Jurnalul Oficial al Uniunii Europene

                  L 286/10

         REGULAMENTUL DE PUNERE ÎN APLICARE (UE) 2018/1710 AL COMISIEI
         din 13 noiembrie 2018
         de adaptare a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului în ceea ce privește anul calendaristic 2018 și de abrogare a Regulamentului de punere în aplicare (UE) 2018/866 al Comisiei
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (4),
         după consultarea Comitetului pentru fondurile agricole,
         întrucât:

                     (1)

                     Regulamentul de punere în aplicare (UE) 2018/866 al Comisiei (2) a stabilit rata de ajustare a plăților directe în temeiul Regulamentului (UE) nr. 1306/2013 pentru anul calendaristic 2018. Această rată de ajustare a fost stabilită pe baza informațiilor disponibile în contextul proiectului de buget pentru 2019, ținând seama, în special, de un cuantum al disciplinei financiare de 468,7 milioane EUR pentru rezerva pentru situații de criză în sectorul agricol menționată la articolul 25 din Regulamentul (UE) nr. 1306/2013.

                     (2)

                     Deși nevoia de disciplină financiară se menține la 468,7 milioane EUR pentru rezerva pentru situații de criză în sectorul agricol, informațiile disponibile în legătură cu scrisoarea rectificativă nr. 1 a Comisiei la proiectul de buget pentru 2019, acoperind previziunile pentru plățile directe și cheltuielile legate de piață, demonstrează, cu toate acestea, necesitatea de a adapta rata disciplinei financiare prevăzută în Regulamentul de punere în aplicare (UE) 2018/866.

                     (3)

                     În consecință, pe baza noilor informații aflate în posesia Comisiei, este oportun să se adapteze rata de ajustare în conformitate cu articolul 26 alineatul (4) din Regulamentul (UE) nr. 1306/2013, înainte de data de 1 decembrie a anului calendaristic pentru care se aplică rata de ajustare.

                     (4)

                     Ca regulă generală, fermierii care depun o cerere de ajutor pentru plăți directe în ceea ce privește un an calendaristic (N) primesc sumele aferente într-o anumită perioadă de plată din exercițiul financiar (N+1). Cu toate acestea, statele membre au posibilitatea de a efectua cu întârziere plățile către fermieri, după respectiva perioadă de plată, în anumite limite. Astfel de plăți întârziate se pot efectua într-un exercițiu financiar ulterior. Atunci când disciplina financiară este aplicată pentru un anumit an calendaristic, rata de ajustare nu ar trebui să se aplice plăților pentru care cererile de ajutor au fost depuse în alți ani calendaristici decât cel pentru care se aplică disciplina financiară. Prin urmare, pentru a se asigura un tratament egal al fermierilor, este adecvat să se prevadă că rata de ajustare se aplică numai plăților pentru care s-au depus cereri de ajutor în anul calendaristic pentru care se aplică disciplina financiară, indiferent de momentul în care sunt efectuate plățile către fermieri.

                     (5)

                     Articolul 8 alineatul (1) din Regulamentul (UE) nr. 1307/2013 al Parlamentului European și al Consiliului (3) prevede că rata de ajustare aplicată plăților directe stabilită în conformitate cu articolul 26 din Regulamentul (UE) nr. 1306/2013 se aplică numai plăților directe care depășesc 2 000 EUR și care urmează să fie acordate fermierilor în anul calendaristic corespunzător. În plus, articolul 8 alineatul (2) din Regulamentul (UE) nr. 1307/2013 prevede că, în urma introducerii progresive a plăților directe, rata de ajustare se aplică Croației numai de la 1 ianuarie 2022. Prin urmare, rata de ajustare care urmează să fie stabilită prin prezentul regulament ar trebui să nu se aplice plăților acordate fermierilor din respectivul stat membru.

                     (6)

                     Rata de ajustare adaptată ar trebui luată în considerare pentru calcularea tuturor plăților care urmează să fie acordate unui fermier pentru o cerere de ajutor depusă pentru anul calendaristic 2018. Prin urmare, din motive de claritate, Regulamentul de punere în aplicare (UE) 2018/866 ar trebui abrogat.

                     (7)

                     Pentru a se garanta că rata de ajustare adaptată este aplicabilă începând cu data de la care încep să se efectueze plățile către fermieri în conformitate cu Regulamentul (UE) nr. 1306/2013, prezentul regulament ar trebui să se aplice de la 1 decembrie 2018,

               ADOPTĂ PREZENTUL REGULAMENT:

            Articolul 1

               (1)   În scopul stabilirii ratei de ajustare prevăzute la articolele 25 și 26 din Regulamentul (UE) nr. 1306/2013 și în conformitate cu articolul 8 alineatul (1) din Regulamentul (UE) nr. 1307/2013, cuantumurile plăților directe care urmează să fie acordate fermierilor în cadrul schemelor de sprijin menționate în anexa I la Regulamentul (UE) nr. 1307/2013 și care depășesc 2 000 EUR pentru o cerere de ajutor depusă pentru anul calendaristic 2018 se reduc cu o rată de ajustare de 1,411917 %.

               (2)   Reducerea prevăzută la alineatul (1) nu se aplică în Croația.

            Articolul 2
            Regulamentul de punere în aplicare (UE) 2018/866 se abrogă.

            Articolul 3
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Se aplică de la 1 decembrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 549.

            (2)  Regulamentul de punere în aplicare (UE) 2018/866 al Comisiei din 13 iunie 2018 de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2018 (JO L 149, 14.6.2018, p. 1).

            (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).


title: Regulamentul de punere în aplicare (UE) 2018/1712 al Comisiei din 13 noiembrie 2018 de modificare a Regulamentului de punere în aplicare (UE) 2018/1013 de impunere a unor măsuri de salvgardare provizorii cu privire la importurile de anumite produse siderurgice

text:
                  14.11.2018

                  RO

                  Jurnalul Oficial al Uniunii Europene

                  L 286/17

         REGULAMENTUL DE PUNERE ÎN APLICARE (UE) 2018/1712 AL COMISIEI
         din 13 noiembrie 2018
         de modificare a Regulamentului de punere în aplicare (UE) 2018/1013 de impunere a unor măsuri de salvgardare provizorii cu privire la importurile de anumite produse siderurgice
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/478 al Parlamentului European și al Consiliului din 11 martie 2015 (1), în special articolele 5 și 7,
         având în vedere Regulamentul (UE) 2015/755 al Parlamentului European și al Consiliului din 29 aprilie 2015 (2), în special articolele 3 și 4,
         întrucât:
         I.   CONTEXT

                     (1)

                     La 18 iulie 2018, prin Regulamentul de punere în aplicare (UE) 2018/1013 (3), Comisia a instituit măsuri de salvgardare provizorii privind importurile de anumite produse siderurgice. Africa de Sud intra în sfera de aplicare a acestor măsuri.

                     (2)

                     Cu toate acestea, în conformitate cu articolul 33 din Acordul de parteneriat economic (denumit în continuare „APE”) dintre Uniunea Europeană și statele sale membre, pe de o parte, și Comunitatea de Dezvoltare a Africii Australe (denumită în continuare „SADC”), pe de altă parte (4), statele părți la APE din SADC ar trebui să fie excluse din sfera de aplicare a măsurilor de salvgardare adoptate de UE în temeiul Acordului OMC privind măsurile de salvgardare.

                     (3)

                     În prezent, dintre statele părți la APE din SADC, numai Africa de Sud face obiectul unor măsuri provizorii de salvgardare privind oțelul, pentru 2 categorii de produse, și anume foi și benzi laminate la cald din oțel inoxidabil (categoria de produse 8) și foi și benzi laminate la rece din oțel inoxidabil (categoria de produse 9).

                     (4)

                     Prin urmare, Regulamentul de punere în aplicare (UE) 2018/1013 ar trebui modificat pentru a elimina Africa de Sud din sfera de aplicare a măsurilor provizorii pentru aceste două categorii de produse.

               II.   CREȘTEREA IMPORTURILOR

                     (5)

                     După cum se arată în tabelele de mai jos, excluderea Africii de Sud din sfera de aplicare a măsurilor provizorii nu modifică tendințele generale ale importurilor pentru cele două categorii de produse vizate, care arată în continuare o creștere semnificativă a importurilor.

                                 categoria de produse 8

                                 2013

                                 2014

                                 2015

                                 2016

                                 2017

                                 Total importuri (tone)

                                 175 816

                                 233 028

                                 269 697

                                 351 075

                                 436 173

                                    indice (2013 = 100)

                                    100

                                    133

                                    153

                                    200

                                    248

                                 Cu excepția Africii de Sud

                                 157 289

                                 214 041

                                 246 965

                                 325 272

                                 407 050

                                    indice (2013 = 100)

                                    100

                                    136

                                    157

                                    207

                                    259

                                 categoria de produse 9

                                 2013

                                 2014

                                 2015

                                 2016

                                 2017

                                 Total importuri (tone)

                                 697 457

                                 1 017 613

                                 787 521

                                 843 352

                                 976 108

                                    indice (2013 = 100)

                                    100

                                    146

                                    113

                                    121

                                    140

                                 Cu excepția Africii de Sud

                                 645 259

                                 954 614

                                 697 537

                                 751 259

                                 869 549

                                    indice (2013 = 100)

                                    100

                                    148

                                    108

                                    116

                                    135

                     (6)

                     Din punct de vedere general, excluderea Africii de Sud nu modifică nici evoluția importurilor în general, având în vedere cota sa redusă de mai puțin de 0,5 % din totalul importurilor în perioada 2013-2017. Din același motiv, importurile din Africa de Sud nu modifică concluziile din considerentul 81 din Regulamentul de punere în aplicare (UE) 2018/1013 în ceea ce privește impactul altor factori asupra situației industriei din Uniune.

               III.   NIVELUL MĂSURILOR PROVIZORII

                     (7)

                     Africa de Sud ar trebui exclusă din domeniul de aplicare al măsurilor de salvgardare provizorii pentru categoriile de produse 8 și 9, iar nivelul contingentului ar trebui ajustat în consecință pentru categoriile de produse 8 și 9. Importurile din Africa de Sud care au avut loc de la intrarea în vigoare a măsurilor de salvgardare provizorii, ar trebui excluse retroactiv pentru calcularea contingentului scutit de taxe pentru restul perioadei de valabilitate a măsurilor provizorii.

                     (8)

                     Măsurile prevăzute în prezentul regulament sunt conforme cu avizul Comitetului pentru măsuri de salvgardare, instituit în temeiul articolului 3 alineatul (3) din Regulamentul (UE) 2015/478 și, respectiv, al articolului 22 alineatul (3) din Regulamentul (UE) 2015/755,

               ADOPTĂ PREZENTUL REGULAMENT:

            Articolul 1
            Importurile din categoriile de produse 8 și 9 enunțate în anexa V la Regulamentul de punere în aplicare (UE) 2018/1013, originare din Africa de Sud, nu fac obiectul măsurilor provizorii de salvgardare impuse prin Regulamentul de punere în aplicare (UE) 2018/1013. Anexa V la Regulamentul de punere în aplicare (UE) 2018/1013 privind categoriile de produse 8 și 9 se înlocuiește cu următorul text:
            „

                     ANEXA V

                        Contingente tarifare

                                 Numărul produsului

                                 Numărul de ordine

                                 Categoria de produse

                                 Coduri NC

                                 Volumul contingentului tarifar (tone nete)

                                 Nivelul taxei suplimentare

                                 8

                                 09.8508

                                 Foi și benzi de oțel inoxidabil laminate la cald

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Foi și benzi de oțel inoxidabil laminate la rece

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               ”

            Articolul 2

               (1)   Anexa IV la Regulamentul de punere în aplicare (UE) 2018/1013 ar trebui modificată în ceea ce privește grupele de produse 8 și 9 originare din Africa de Sud, pentru a reflecta dispozițiile de la articolul 1. Anexa IV la Regulamentul de punere în aplicare (UE) 2018/1013 privind Africa de Sud se înlocuiește cu următorul text:
               „

                        ANEXA IV

                           Lista produselor originare din țările în curs de dezvoltare cărora li se aplică măsurile provizorii (marcate cu litera «x»)

                                    Țară/grup de produse

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    Africa de Sud

                  ”

               (2)   Produsele originare din Africa de Sud care se încadrează în categoriile de produse 8 și 9 și care au fost importate în UE după intrarea în vigoare a Regulamentului de punere în aplicare (UE) 2018/1013 ar trebui să fie excluse din calculul contingentului scutit de taxe.

            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 noiembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 83, 27.3.2015, p. 16.

            (2)  JO L 123, 19.5.2015, p. 33.

            (3)  Regulamentul de punere în aplicare (UE) 2018/1013 al Comisiei din 17 iulie 2018 de impunere a unor măsuri de salvgardare provizorii cu privire la importurile de anumite produse siderurgice (JO L 181, 18.7.2018, p. 39).

            (4)  JO L 250, 16.9.2016, p. 3.